En liten oppsummering etter ekstraordinært årsmøte 12 februar – **spesielt for seksjonseiere som ikke var tilstede.**

Som tidligere bekjentgjordt gjennomførte vi ekstraordinært årsmøte i sameiet 12. februar. Dette omhandlet kun rehabilitering av fasader.

Det deltok 55 personer på møtet. Av disse var det 46 stemmeberettigede (inkl fullmaktsstemmer).

Styreleder redegjorde for forberedelser og planer med oppussingen, presenterte 3 forskjellige løsninger for finansiering og konkluderte med styrets anbefalte løsning.

De 3 finansieringsalternativene var slik:

1. Låne kr 4 200 000 i bank
2. Lån ca 50 % - og betaler inn 50 % fra hver seksjonseier etter normal fordelingsnøkkel
3. Hver seksjonseier betaler inn sin del av 4,2 MNOK etter normal fordelingsnøkkel

Det ble deretter gjennomført avstemning.

1. valgrunde:
* 7 stemmer til alt 1
* 2 stemmer til alt 2
* 37 stemmer til alt 3

Alternativ 2 falt defor ut med minst stemmer.

Det ble deretter gjennomført avstemning over de to gjenstående alternativ.

1. valgrunde:
* 7 stemmer til alt 1
* 39 stemmer til alt 3

Konklusjon etter sameiets avstemning på ekstraordinært årsmøte er at alle betaler inn sin del av kostnaden. Fordeling av kostnader er tidligere utgitt. Det planlegges med 2 innbetalinger av beløpet. Første halvdel innen 15. april og andre halvdel innen 30. juni. Nærmere info om dette vil bli distribuert.

Vi takker for fremmøte, aktiv deltakelse med gode spørsmål, og vi oppfattet generelt god støtte fra sameierne til styrets forberedelser, planer og fremdrift med prosjektet.